حمزہ علوی

حمزہ علوی (پیدائش: 10 اپریل، 1921ء - وفات: یکم دسمبر، 2003ء) پاکستان سے تعلق رکھنے والے نامور مؤرخ اور مارکسی دانشور تھے۔

حالات زندگی 
حمزہ علوی 10 اپریل، 1921ء کو کراچی، پاکستان میں پیدا ہوئے تھے۔ انہوں نے سندھ مدرسۃ الاسلام، ڈی جے کالج کراچی، واڈیا کالج پونا اور بمبئی یونیورسٹی سے تعلیمی مدارج طے کرنے کے بعد علی گڑھ مسلم یونیورسٹی سے معاشیات میں ایم اے کیا، تقسیم ہند کے بعد اسٹیٹ بینک آف پاکستان سے منسلک ہو گئے۔ 1950ء کی دہائی میں وہ انگلستان منتقل ہو گئے اور تدریس کے شعبے سے وابستگی اختیار کی۔ انہوں نے یونیورسٹی آف کیلیفورنیا لاس اینجلس، یونیورسٹی آف ڈینیور، یونیورسٹی آف سسکس، یونیورسٹی آف مانچسٹر، یونیورسٹی آف لیڈز، یونیورسٹی آف ملائشیاکوالالمپور اور مشی گن اسٹیٹ یونیورسٹی میں تدریسی فرائض انجام دیے۔1968ء سے 1969ء کے دوران انہوں نے پنجاب کے ایک گاؤں میں اینتھروپولوجی کی فیلڈ ریسرچ کی۔ 1971ء سے 1985ء تک وہ  جرنل آف کنٹمپریری ایشیا کے ادارتی بورڈ کے بانی رکن رہے۔ اسی دوران وہ  جرنل آف پیزنٹ اسٹڈیز اور  پاکستان ٹوڈے سے بھی وابستی رہے۔

حمزہ علوی کو اپنے نظریات کے اعتبار سے کمیونزم کے نزدیک تھے۔ انہوں نے آثار قدیمہ، تاریخ اور مارکسی نظریات کے حوالے سے لاتعداد مضامین تحریر کیے جو مختلف جرائد میں گاہے بہ گاہے شائع ہوئے۔ ان کی دو کتابیں  تشکیل پاکستان مذہب اور سیکولرازم اور  جاگیر داری اور سماج شائع ہوچکی ہیں۔

تصانیف 
 تشکیل پاکستان مذہب اور سیکولرازم
 جاگیرداری اور سماج
 پاکستان ایک ریاست کا بحران
 تخلیق پاکستان

وفات 
حمزہ علوی یکم دسمبر 2003ء کو کراچی، پاکستان میں وفات پاگئے۔

حوالہ جات 

1921ء کی پیدائشیں
2003ء کی وفیات
برطانوی اسماعیلی
برطانوی ماہرین عمرانیات
بھارتی اسماعیلی
پاکستانی اسماعیلی
پاکستانی انگریزی زبان کے مصنفین
پاکستانی سرکاری ملازمین
پاکستانی سیاسی علماء
پاکستانی علما
پاکستانی کمیونسٹ
پاکستانی مارکسٹس
پاکستانی ماہرین عمرانیات
پاکستانی محققین
پاکستانی مسلم شخصیات
پاکستانی معلمین
پاکستانی مورخین
پاکستانی نژاد برطانوی مصنفین
داؤدی بوہرہ
کراچی کے مصنفین
ممبئی یونیورسٹی کے فضلا
مملکت متحدہ کو پاکستانی تارکین وطن